Český štatistický úrad

Český štatistický úrad (ČŠÚ, ) je ústredný orgán štátnej správy Českej republiky. Bol zriadený dňa 8. januára 1969 zákonom č. 2/1969 Z. z., O zriadení ministerstiev a iných ústredných orgánov štátnej správy. Pôsobnosť ČŠÚ je vymedzená zákonom č. 89/1995 Zb., O štátnej štatistickej službe. Ako hlavný orgán štátnej štatistickej služby tiež koordinuje zber a spracovanie štatistických údajov, ktoré vykonávajú jednotlivé ministerstvá.

V súlade so zákonom postavenie ČŠÚ, jeho hlavné úlohy, organizáciu, hospodárenie a vzťah k verejnosti, k ostatným orgánom štátnej správy a územnej samospráve upravuje Štatút Českého štatistického úradu schválený uznesením vlády Českej republiky číslo 1160 zo 7. novembra 2001. 

ČŠÚ hospodári ako rozpočtová organizácia, sídli v Prahe a v jednotlivých krajoch pôsobia regionálne pracoviská, ktoré sú súčasťou organizačnej štruktúry.

 Činnosť 
Český štatistický úrad zabezpečuje získavanie a spracovanie údajov pre štatistické účely a poskytuje štatistické informácie štátnym orgánom, orgánom územnej samosprávy, verejnosti a do zahraničia. Zaisťuje vzájomnú porovnateľnosť štatistických informácií vo vnútroštátnom i medzinárodnom meradle.

K tomu stanovuje metodiku štatistických zisťovaní vrátane programu štatistických zisťovaní. Uvedený program presne vymedzuje pôsobnosť ČŠÚ a ďalších rezortov, v ktorých náplni je aj štatistické zisťovanie. Do štátneho štatistického systému možno zaradiť nielen výsledky štatistických zisťovaní, ale aj administratívne údaje, ktoré sú významným zdrojom štatistických informácií.

Neoddeliteľnou súčasťou štatistického systému je štatistický metainformačný systém, ktorý vďaka unikátnemu popisu ukazovateľov presne definuje jednotlivé ukazovatele používané a využívané v štatistike. Metainformácie sú štandardným prvkom všetkých údajov zverejnených vo verejnej databáze ČŠÚ.

ČŠÚ zabezpečuje spracovanie aj zverejňovanie údajov, zostavuje súhrnné štatistické charakteristiky vývoja národného hospodárstva, spracováva analýzy, spracováva projekcie demografického vývoja, vykonáva konjunkturálne prieskumy. Sleduje dodržiavanie povinností v oblasti štátnej štatistickej služby, vytvára a spravuje štatistické klasifikácie, štatistické číselníky a štatistické registre a poskytuje z nich informácie, poskytuje štatistické informácie do zahraničia, spolupracuje s medzinárodnými organizáciami, podieľa sa na tvorbe štatistiky Európskych spoločenstiev. 

ČŠÚ vykonáva štátnu správu na úseku spracovania výsledkov volieb do zastupiteľstiev územných samosprávnych celkov, Parlamentu Českej republiky a do Európskeho parlamentu konaných na území Česka a spracovanie výsledkov celoštátneho referenda v rozsahu ustanovenom osobitnými právnymi predpismi. Výsledky volieb sú on-line zverejňované na www.volby.cz.

Raz za 10 rokov vykonáva Sčítanie obyvateľov, domov a bytov, ktorého výsledky sú potom najbohatším zdrojom informácií o obyvateľstve. Posledné sčítanie sa uskutočnilo v roku 2011.

Český štatistický úrad ďalej zhromažďuje zahraničné štatistické informácie, najmä na účely porovnania úrovne sociálneho, ekonomického, demografického a ekologického vývoja štátu so zahraničím. 

Získané informácie aj výsledky porovnania poskytuje štátnym orgánom aj verejnosti. Všetky dáta a informácie sú zdarma dostupné na www.czso.cz. Vydáva Štatistickú ročenku Českej republiky, ďalšie odborné publikácie a časopisy a zabezpečuje vývoj nových štatistických metód. Najnovšie údaje o ekonomickom i sociálnom vývoji Česka sa zverejňujú formou tzv. Rýchlych informácií. Ďalej potom na svojich stránkach zverejňuje analýzy, on-line publikácie, dátové sady, časové rady, tlačové správy a iné informácie.

 Nezávislosť 
ČŠÚ je nezávislý od vlády a politických strán. Nestrannosť úradu je garantovaná tým, že ČŠÚ sa riadi relevantnými zákonmi a ďalšími právnymi predpismi. Zároveň ČŠÚ uplatňuje odborné hľadiská a používa vedecké metódy práce. Pri zisťovaní aj pri zverejňovaní štatistických informácií vždy postupuje tak, aby v žiadnom prípade nebola narušená objektivita informácií.

ČŠÚ rešpektuje rovnaký prístup všetkých používateľov k štatistickým informáciám. Najdôležitejšie štatistické informácie z oblasti sociálneho, ekonomického aj demografického vývoja sa zverejňujú v tzv. Rýchlych informáciách (HDP, inflácia, priemerné mzdy, ai.). Kalendár s termínmi zverejnenia jednotlivých rýchlych informácií na príslušný rok je publikovaný vždy na jeseň roku predchádzajúceho. Ostatné štatistické informácie vo forme publikácií, analýz a časových radov sú zverejňované podľa termínov uvedených v Katalógu produktov, ktorý je verejnosti k dispozícii na webových stránkach ČŠÚ vždy koncom novembra s informáciou o produktoch pre rok nasledujúci. Všetci používatelia tak majú prístup k novým informáciam v rovnakom čase. Taktiež rozsah zverejnených informácií je pre všetkých užívateľov totožný.

 Vedenie 
V čele ČŠÚ stojí predseda, ktorého vymenúva na návrh vlády prezident republiky. Predseda ČŠÚ menuje svojich zástupcov - podpredsedu. 

ČŠÚ zriaďuje ako svoj poradný orgán Českú štatistickú radu, na čele ktorej je predseda ČŠÚ.

K poradným orgánom predsedu ČŠÚ náleží Porada vedenia a Kolégium. 
 Porada vedenia sa zaoberá ako zásadnými otázkami činnosti ČŠÚ, tak otázkami operatívneho riadenia úradu, zabezpečovaním a plnením jeho aktuálnych úloh. 
 Kolégium prerokúva predovšetkým koncepčné materiály zo sféry štátnej štatistickej služby vyplývajúce z pôsobnosti Českého štatistického úradu, každoročnú náplň programu štatistických zisťovaní a ďalšie úlohy, o ktorých rozhoduje predseda ČŠÚ. 

Od 1. 9. 2010 je predsedníčkou Českého štatistického úradu prof. Ing. Iva Ritschelová, CSc. Vo februári 2014 sa podpredsedníčkou stala Ing. Eva Bartoňová. Vo funkcii nahradila doterajšieho podpredsedu Ing. Stanislava Drápala, ktorý sa po viac ako 35 rokoch práce rozhodol odísť do dôchodku.

 História 
Samotný počiatok organizovanej štatistiky v Českých krajinách je datovaný už rokom 1856. Od roku 1873 fungovala štatistická kancelária ako samostatné pracovisko financované z podpory krajinského snemu, o rok neskôr začala systematicky zverejňovať výročné štatistické správy tlačou.

V priebehu deväťdesiatych rokov 19. storočia boli podávané požiadavky premeniť štatistickú kancelária na zemský úrad. To vychádzalo z potreby štatistických údajov najmä pre orgány zemskej samosprávy. Dňa 6. marca 1897 vznikol Krajinský štatistický úrad pre Kráľovstvo české. Jeho súčasťou bola Štatistická komisia ako poradný orgán a ďalej tiež Štatistická kancelária zastupujúca výkonnú zložku, ktorá opäť vykonávala zber údajov a vytvárala z nich štatistické dáta.

Počiatky vzniku organizovanej štatistickej služby v Česko-Slovensku sa datujú od 28. januára 1919, kedy Národné zhromaždenie Česko-slovenskej republiky schválilo zákon o štatistickej službe (č. 49/1919 Sb.zn "o organizácii štatistickej služby"). Zákon vymedzoval novozavedený štatistický úrad ako štátnu inštitúciu so svojimi právami a povinnosťami.

 Historický prehľad predsedov štatistických úradov 

+ Štatistická kancelária1858-1861Leopold Brdiczka PrednostaNeplatená čestná funkcia1861-1867Prof. Dr E. A. Jonák PrednostaNeplatená čestná funkcia 1867-1897Dr. Karel Kořistka PrednostaNeplatená čestná funkcia

+ Krajinský štatistický úrad Kráľovstva Českého1897-1905Dr. Karel Kořistka Prednosta1.11.1905-1919Dr. Dobroslav Krejčí Zástupca prednostuFunkcie prednostu nebola obsadená 

+ Krajinský štatistický úrad v Opave1898-1925Karl Berthold Prednosta

+ Štátny úrad štatistický1919-1920Dr. Dobroslav Krejčí PredsedaRezignácia 3. 2. 19201920-1929Prof. Dr František Weyr Predseda (prezident)Funkcie prezident od r. 19261929-1939 (marec)Dr. Jan Auerhan Prezident1939-1941Dr. Antonín Boháč Viceprezident1941-1945A. OberschallNámestníkNemecké vedenieH. WirthNem. komisárNemecké vedenie

+ Obnovený Štátny úrad štatistický1945-1961Dr. František Fajfr Predseda

+ Ústredný úrad štátnej kontroly a štatistiky (Ústredná komisia ľudovej kontroly a štatistiky)1961-1966Pavol Majling Minister-predseda

+ Štátny štatistický úrad, Federálny štatistický úrad1967-1981Ing. Jan Kazimour Predseda1981-1989Ing. Vladimír Mička Predseda1990-1992Ing. Ivan Šujan, CSc. Predseda

+ Český štatistický úrad1969-1987Ing. Jiří Antoš Predseda1987-1989Doc. Ing. Ladislav Říha PredsedaOd 1. 4. 19871990-1993Doc. Ing. Eduard Souček, CSc.Predseda1993-1999Ing. Edvard OutrataPredsedaDemisia v februári 19991999-2003Doc. Ing. Marie Bohatá, CSc. Predsedníčka2003-2010Ing. Jan Fischer, CSc. PredsedaOd 9. apríla 2009 vymenovaný predsedom vlády Česka, v ČŠÚ ho zastupoval Ing. Jiří Křovák, CSc.2010-Prof. Ing. Iva Ritschelová, CSc. PredsedníčkaVymenovanie 27. júla 2010, nastúpila 1. septembra 2010.

 Predsedovia Slovenského štatistického úradu 
+ Slovenský štatistický úrad1952-1953Karol Fajnor Predseda1953-1959Pavol Marcely Predseda1959-1960František Tupík PredsedaÚrad zrušený vl. Nar. č. 102/19601967-1971Miloš Hrušovský Predseda1971-1989Ing. Jozef Kollár PredsedaOd 14.12.19711989-1994Ing. Rudolf Krč Predseda1994-1999Ing. Štefan Condík Predseda1999-2007RNDr. Peter Mach Predseda2007-2016PhDr. Ľudmila Benkovičová, CSc.Predsedníčka2016-Ing. Alexander BallekPredsedaod 24.11.2016

 Referencie 

 Pozri aj 
 Sčítanie ľudu
 Eurostat

 Externé odkazy 
 czso.cz Hlavná stránka Českého štatistického úradu
 volby.cz Výsledky volieb v Česku
 scitani.cz Sčítanie obyvateľov, domov a bytov

 Zdroj 

Kategória:Štatistické organizácie
Kategória:Úrady Českej republiky
Kategória:Štatistika
Kategória:Praha 10